b"\n_START_ARTICLE_\nDirectamente Encarna\n_START_SECTION_\nHist\xc3\xb2ria\n_START_PARAGRAPH_\nLa directora i presentadora del programa havia fitxat per l'emissora COPE en 1983, incorporant Encarna de noche, el programa que, des de 1978, realitzava a Radio Miramar. Un any m\xc3\xa9s tard, canvia la seva franja d'emissi\xc3\xb3 a l'horari vespert\xc3\xad i, sota el t\xc3\xadtol de Directamente Encarna, el programa comen\xc3\xa7a a emetre's l'1 d'octubre de 1984._NEWLINE_Durant l'\xc3\xbaltima temporada, el programa, a causa de la baixa per malaltia d'Encarna S\xc3\xa1nchez, va ser presentat per Esperanza Marug\xc3\xa1n._NEWLINE_L'espai va deixar d'emetre's a l'abril de 1996, despr\xc3\xa9s de la defunci\xc3\xb3 de la seva directora i presentadora, i fou substitu\xc3\xaft en la seva franja hor\xc3\xa0ria per La tarde de Cope, un altre programa de similar estructura presentat per Mari Cruz Soriano.\n_START_SECTION_\nEstructura\n_START_PARAGRAPH_\nAmb format de magazine, al llarg de tres hores, de cinc a vuit de la tarda, combinava an\xc3\xa0lisi pol\xc3\xadtica, cr\xc3\xb2nica social, m\xc3\xbasica, entrevistes i la tert\xc3\xbalia denominada Mesa Camilla.\n_START_SECTION_\nCol\xc2\xb7laboradors\n_START_PARAGRAPH_\nEntre els nombrosos col\xc2\xb7laboradors que van tenir pres\xc3\xa8ncia en el programa al llarg dels seus onze anys d'emissi\xc3\xb3, hom pot esmentar Tico Medina (en 1985), Jaime Pe\xc3\xb1afiel, Graciano Palomo, Carlos Fern\xc3\xa1ndez, Mila Xim\xc3\xa9nez (1985-1987) Mari Carmen Yepes, Paquita Rico, Carmen Jara, Cor\xc3\xadn Tellado, Pilar Urbano i la cantant Marujita D\xc3\xadaz (les dues \xc3\xbaltimes incorporades en 1988)\n_START_SECTION_\nAudi\xc3\xa8ncies\n_START_PARAGRAPH_\nDurant els seus primers deu anys d'emissi\xc3\xb3, el programa va ser l\xc3\xadder indiscutible d'audi\xc3\xa8ncia en la seva franja hor\xc3\xa0ria, amb 565.000 o\xc3\xafdores de mitjana en estimaci\xc3\xb3 de l'Estudi General de Mitjans, si b\xc3\xa9 en els \xc3\xbaltims anys aquest lideratge seria amena\xc3\xa7at per La radio de Julia, de Julia Otero a Onda Cero i La Ventana de Javier Sard\xc3\xa1 a la Cadena SER. En juliol de 1994 Otero va superar en audi\xc3\xa8ncia Directamente Encarna, que pocs mesos despr\xc3\xa9s recuperava el lideratge._NEWLINE_Segons l'Estudi General de Mitjans el perfil mitj\xc3\xa0 d'o\xc3\xafdor era dona major de 65 anys i de classe mitjana-baixa."